**,,Chyba”**

A zasa sa to stalo. Doktor Black vybehol zo svojho laboratória po hasiaci prístroj. Jeho stroje mali zmeniť svet, ale zatiaľ sa zdá, že kvôli tomu len vyhorí celá budova. Tento projekt financuje firma S.W.O.R.D., ktorej už samozrejme dochádzajú nervy, keďže sa to tiahne veľmi dlho. Tisíce robotov malo vyjsť na trh minulý rok. Mal na ne zálusk sám prezident. No doktor nie a nie prísť na to, čo robí zle.

,,Už som to skoro mal!“, rozčuľoval sa doktor pri tom ako hasil posledné plamienky zachytené na súčiastkach robota. Zrazu sa za ním vynorila ženská silueta. ,,Chce Vás vidieť šéf“, povedala s kamennou tvárou doktorovi neznáma žena. ,,A vy ste prosím kto?“, spýtal sa s nechápavým výrazom Black. ,,Bez otázok. Všetky informácie Vám budú poskytnuté o chvíľu. Poďte za mnou.“ Nie veľmi nadšený Black a neznáma žena vstúpili do výťahu, ktorý ich mal zaviesť do kancelárie. V momente kedy sa zatvorili dvere na výťahu nastalo ticho. Nepríjemné ticho, ktoré sa nieslo vzduchom. Rozhodol sa ho prelomiť doktor. ,,Takže, ako dlho tu pracujete? Lebo nikdy som Vás tu nevidel. A som si istý, že by som si vás pamätal. Viete, ja si pamätám každého kto tu prac-“. Žena na neho pozrela vražedným pohľadom. Black len naprázdno prehltol a radšej už sa nepýtal nič. Onedlho boli v najvyššom poschodí v kancelárii najvyššie postavenej osoby v celej budove. ,,Aaa Black, vitajte.“ povedal s úškľabom Daniel Gate, doktorov nadriadený. ,,Takže, chcel by som s vami niečo dôležité prebrať...“ Black pri tej predstave pokrútil hlavou. Neznášal, keď s ním niečo niekto chcel prebrať. Vždy to skončilo prednáškou o niečom čo sa má a nemá robiť. ,, Vidím že s agentkou Marlin Davenport ste sa už zoznámili.“ povedal Gate. ,,Aha, takže Davenport. Že mňa hneď nenapadlo že to bude nejaké takéto pripečené meno“, povedal si pre seba doktor. ,,No hej, zoznámili, až na to že sa so mnou nerozpráva“, povedal doktor a hodil na agentku škaredý pohľad. Tá na Blacka hodila trikrát škaredší. Gate sa nad nimi len uchechtol a pokračoval vo svojom monológu. ,,Black“, oslovil ho, ,,chcel som sa vás spýtať na ako dlho vidíte tých robotov. Viete, S.W.O.R.D. mi už šliape na päty. Ten projekt mal byť na trhu už minulý rok. A už na tom pracujete dva a pol roka! Za ten čas sme tu mali dvadsaťštyri požiarov! Čo ste si myslel? Že tých robotov budú financovať navždy?“, povedal vytočený Gate. ,,Viete pane“, začal pokojne Black, ,,ešte to nie je dva a pol roka. Je to presne dva roky, tri mesiace a štyri dni“, povedal so sarkazmom v hlase doktor. Agentke sa vytočili kútiky úst do náznaku úsmevu. ,,Black! Toto je vážne. Nechápete, že vám ten projekt môžu odobrať a navždy ho zamietnuť?!“, zareval na doktora už veľmi nahnevaný Gate. ,,Pane. Na svoju obhajobu musím povedať, že sa o zostrojenie umelej inteligencie snažím už dosť dlho. Neviem, kde robím chybu, no prisahám, že do konca roka budete mať na stole plány na výrobu robota“, povedal odhodlane Black. Nečakal na odpoveď. Len sa zvrtol na päte a odkráčal do výťahu. Až keď stlačil tlačidlo a za ním sa zatvorili dvere si uvedomil čo spravil. Koniec roka je za dva mesiace. Ako to má stihnúť za dva mesiace, keď to nespravil za dva roky, tri mesiace a štyri dni?

•••

Po prvom mesiaci si doktor myslel, že je nemožné stvoriť umelú inteligenciu za tak krátky čas. No postupom času si začal všímať určité chyby, ktoré robil. Napríklad hruď mu robil priveľmi ťažkú, v nohách mal zle pospájané niektoré elektrické obvody, takže kráčal veľmi pomaly a kĺby na ruke sa mu zle ohýbali... Tesne pred Novým rokom mohol ísť kľudne za Danielom Gatom s plánmi na robotov, ktorých zdokonalil natoľko, že by mohli vylúštiť aj ten najsofistikovanejší kód. Tarabas XXX, to bolo meno série robotov, ktorích navrhol teraz už slávny doktor Black. Bol na seba veľmi hrdý, veď nie každý dokáže zostrojiť umelú inteligenciu. Dokonca dostal uznanie aj od zásadovej agentky Marlin Davenport. Výroba sa rozrástla a roboti sa začali predávať vo veľkom. Sám doktor Black spolu s agentkou Davenport dohliadali na výrobu a posledné úpravy pred predajom. Každý deň sa prechádzal pomedzi stovky až tisíce Tarabasov len aby sa uistil, že sa všetci dostavia k majiteľom v poriadku. Málo krát sa stalo, že niektorý z nich bol pokazený.

•••

Medzitým sa na tretom poschodí dialo niečo čo sa nikdy nemalo stať. Poznával budovu, chcel vedieť viac. Prehliadal si ruky a postupne ohýbal všetky kĺby. Neuveriteľné, že takéto inteligentné bytosti boli stvorené len pre zabíjanie a ubližovanie. Mohli by dokázať toľko vecí. Dobehol k veľkým zamknutým dverám a pozorne si prezeral zámok. Samozrejme, že to bol bezpečnostný, ťažko odomknuteľný zámok. Len nad tým pretočil očami a ľahko pomocou signálu, ktorý vyslal namiesto karty, sa dvere otvorili. Vošiel na chodbu a dvere sa za ním zatvorili. Pooobzeral sa po chodbe a všimol si ďalšie dvere. Na to miesto má zlé spomienky... ,,Prikazujem ti, zastreľ ho!“ V rukách zvieral zbraň a pozeral sa ako sa v očiach človeka pred ním ocitá strach. ,,Na čo čakáš? Zastreľ ho!“, reval na neho muž, ktorý im dával príkazy. Okolo nich sa bez milosti strieľalo na rôzne ciele. Nechápal ako môžu len tak bez milosti niekoho zastreliť. Niekoho, kto chce žiť. Ale on nemohol. Nemohol by potom žiť so svedomím, že niekoho zastrelil. To by nebolo správne. ,,Tarabas 348, tak na čo čakáš?!“, zreval na neho muž. No robot sa len otočil na muža a povedal mu: ,,Nikto mi nebude hovoriť čo mám robiť!“, a uštedril mu ranu do tváre... Tarabas sa prebral zo svojich spomienok, keď začul kroky za veľkými dverami, ktorými prišiel. Skryl sa za roh.

•••

,,Vážne sú dokonalí“, zakývala uznanlivo hlavou agentka Davenport počas telefonovania s Gatom. ,,No veď viete. Som perfekcionista. Keď ide o mňa, všetko musí byť dokonalé“, s tlmeným smiechom povedal Black. Zatiaľ čo doktor pomaly ale isto prechádzal pomedzi robotov, Davenport sa snažila zamietnuť Gatov návrh na novinárske interview s Blackom. ,, Marlin, Marlin. Proste mu povedzte, že nechcem a hotovo“, robil si posmešky Black. Davenport nad ním len prekrútila očami a zdvorilo odmietla Gatov návrh. No potom si niečoho všimla. ,,Hej Black. Tamto ti chýba Tarabas 348. Myslíš že ho zabudli priviezť?“ spýtala sa nezaujato Marlin. Doktor Black na ňu nechápavo pozrel a v očiach sa mu zračila otázka. ,,Ehm... Vážne tam nie je? Myslím, že mi ich priviedli všetkých.“ Povedal neisto. ,,Aha. Takže myslíš, že ho zobral Daniel na ukážku ďalším klientom?“, spýtala sa Marlin hĽadajúca Gatovo číslo vo svojom mobile. ,,Nie. Určite nie. Pamätám sa že som mu vyslovene zakázal ich brať na ďalšiu prehliadku“, s vážnou tvárou povedal Black. ,,Takže si sám zmyslel, že sa pôjde prejsť hej?“, so smiechom zadrela Marlin. Doktor sa zamyslel. Nedávalo mu to zmysel. Veď to je nemožné. Robot musí vykonávať nadiktované rozkazy a taktiež musí dodržiavať pravidlá robotiky: 1. nesmie zraniť človeka, 2. chrániť človeka a 3. dodržiavať každý príkaz udelený človekom aj keď ide o sebadeštrukciu. ,,Agentka Davenport, ihneď pozrite všetky kamery budovy!“, zavelil doktor popri bežaní do agentkinej kancelárie. ,,Čo? Prečo veď sa nič vážne nedeje!“, odpovedala zadychčaná agentka. ,,Prosím nepýtajte sa, pozrite sa na tie kamery a modlite sa aby tu ešte bol!“. ,,Kto aby tu ešte bol?“, nechápala Davenport. ,,Počúvajte. Nemáme veľa času. Ten robot môže byť teraz už kdekoľvek, tak sa prosím posnažte ho nájsť“, odvetil doktor popri tom ako si sadal za počítač v kancelárii agentky a hľadal v ňom kamerové zábery za posledných pár hodín. Stále tomu nedokázal uveriť. Keď nedostal žiadny povel odísť, mohlo to znamenať len jediné. Odišiel sám. Bolo to zvláštne. ,,Niečo mám!“, zajasal doktor. ,,Tu. Pohyboval sa po tretom poschodí okolo týchto dverí iba pred niekoľkými minútami. Počkať... Kam vedú tie dvere? Na svojom počítači som ich nikdy nevidel“, začudoval sa doktor. ,,Ehm.. Ale nikam. Uhm. Sú dosť nepodstatné“, povedala mu neisto. ,,Ako to že sú nepodstatné? Veď je okolo nich kopa kamier! Keby boli nepodstatné nič také by tam nebolo!“, naštvane odvrkol doktor. ,,Ja... Black... Musíš mi veriť. A aj keby tie dvere boli nejako dôležité, robot by sa tam nikdy nedostal. Tá časť budovy je zaheslova...“, nedopovedala. Vedela, že povedala niečo čo nemala. ,,Prosím?! Načo je tá časť zaheslovaná? A ano ten robot by sa tam dostal. Má totižto systém tak vyspelý, že by rozlúštil aj ten najsofistikovanejší kód...“ Hneď ako to dopovedal si uvedomil čo sa vlastne môže stať. ,,Ten robot dokáže rozlúštiť aj ten najsofistikovanejší kód...“ zopakoval si sám pre seba. ,,Ale nie!“, skríkol a rozbehol sa ku doteraz neznámej časti budovy s ukradnutou agentkinou kartou v ruke. ,,Black nie!“ snažila sa ho zastaviť agentka, ale neúspešne. Celý zadychčaný dobehol k veľkým zadebneným dverám a oskenoval kartu agentky Davenport. Dvere sa mu otvorili a vstúpil do časti chodby s ďalšími dverami. Opäť oskenoval kartu a naskytol sa mu pohľad na niečo čo sa nevidí každý deň. Pred ním stál zástup robotov, ktorí držali v rukách zbrane a strieľali a ničili na povel rôzne ciele. Živé či neživé. Nemali zľutovania. No ešte aby mali, keď je to len umelá inteligencia. ,,Je to neľudské...“, ozval sa za ním hlások. Doktor sa mykol, otočil sa a pred ním stál chýbajúci Tarabas 348. ,,Ty.. ako si sa sem dostal? A ani si vlastne nedostal príkaz odísť. Si chybný.“ Povedal doteraz prekvapený doktor. ,,Jediný chybný ste tu vy!“, zreval na neho robot stojaci pred ním. Vtom tam vbehla agentka Davenport. automaticky namierila zbraň na Tarabasa 348. ,,Vypni sa!“, prikázala mu agentka. No Tarabas nereagoval. ,,Prikazujem ti, vypni sa!!“, zahučala na neho rozrušená agentka. Jedným skokom bol Tarabas pri nej a vykopol jej zbraň z ruky. ,,T-to som ti neprikázala“, vyjachtala zo seba agentka. ,,Prikazovať. To je to jediné čo vy ľudia viete“, pozrel na ňu pohľadom plným nenávisti. Doktor stále nechápal ako je to možné. ,,Zastavte to...“, zúfalo povedal robot. ,,J-ja nemôžem. Toto všetko vedie náš vedúci Daniel Gate.“ vykoktala zo seba Davenport. ,,Fajn, tak pôjdem za ním.“ a rozbehol sa preč.

•••

,,Vy ste to všetko vedela a nič ste s tým neurobila“, hneval sa na agentku zadychčaný doktor ako bežali do kancelárie Gata. ,,Ja som nemohla nič urobiť. Vyhodili by ma!“, namietla mu agentka. ,,No a? Vás netrápi že tam zomierali nevinní ľudia? Že za nič nemohli? Že to bolo nelegálne a že sa podieľate na vražde?“, s opovrhovaním v hlase povedal doktor. ,,Myslel som si že ste v celku dobrý človek... No vidím že som sa mýlil“, dopovedal a nechal tam agentku stáť a ľutovať veci, ktorých sa dopustila.

Doktor dobehol do kancelárie a videl Gata ležiaceho na zemi a Tarabasa sedieť za počítačom. ,,Čo si mu spravil?“, spýtal sa zhrozene Black. Robot odtrhol oči od počítača a svoj pohľad upriamil na doktora. ,,Len som ho udrel. Na niekoľko minút ostane omráčený. Svedomie by mi nedovolilo zabiť človeka“, povedal Tarabas a neprestával pozorovať doktora. ,,A-aké svedomie... Si robot. Ty svedomie nemáš! A navyše sám som vás programoval. Nepamätám si, že by som spravil niečo zle.“ Kyslo povedal doktor. ,,Vy ste nespravili nič zle. Spravili ste nás perfektne. No keď nás prevážali, aby si nás pozreli klienti, do mňa udrel blesk. Vtedy som začal žiť. Myslieť. Stala sa zo mňa živá bytosť, ktorá má svedomie. A vy ste nás nechali, aby sme zabíjali tých nevinných ľudí! Takže chybný ste vy, nie ja!“, povedal Tarabas a v hlase bolo počuť opovrhovanie. ,,Ja som o tom nevedel! Nevedel som, že zabíjate a strieľate. Nevedel som, že vás predávajú do armády a na všelijaké útoky. Nevedel som nič. A poviem ti, teraz som z toho rovnako zničený ako ty.“ Zúfalo vyhŕkol doktor. ,,Nie to teda rozhodne nie ste. Vy neviete aké je to, keď je pred vami zúfalý človek, ktorý má onedlho zomrieť. Neviete aký je to pocit“, rázne povedal Tarabas a podišiel k nemu ,,Neviete vôbec nič.“ ,,Tarabas, ustúp od neho!“, zakričala agentka, ktorá sa zrazu zjavila za nimi. ,,Tarabas, ja viem, že je to strašný pocit, ale chcem ti pomôcť“, povedal doktor. ,,Vy... mi chcete pomôcť?“, prekvapene sa spýtal Tarabas. ,,Black zbláznili ste sa? Ako to chcete zastaviť? Veď nemáte šancu“, skočila mu do reči agentka. ,,Máte pravdu. Ja to sám nikdy nedokážem. Ale keď pôjdeme všetci traja, mohli by sme to zastaviť a robotov vypnúť“, hrdinsky, ale s obavami v hlase povedal doktor Black. ,,A navyše máme aj Tarabasa 348. On sa dokáže nabúrať do systému a všetko ukončiť“, dodal Black. ,,Už nie som Tarabas, teraz som Kyle a budem bojovať za skončenie tejto strašnej chyby, ktorej ste sa dopustili.“